Awtul aḥerri d aɣersiw seg yiɣersiwen imecṭaḥ iteččen imɣan, yettas-d d aqehwi, yesɛa tajeǧǧigt tamellalt gar wallen, imeẓẓaɣ-is d iɣezfanen, yesɛa iḍarren d iɣezfanen wid n deffir ɣezzifit yis-sen i yettazal nezzah, d awtul yettaweḍ alma d 04 kilo di lmizan di taɣzi yettaweḍ alma d lmitra, yettarwen di tefsur si yiwen alama d tlata n yiwtal, ttlalen-d s rric nsen maci am ugnun neɣ iwtal n uxxam ttlalen-d d ibelqeṭṭiḍen, awtul aḥerri deg-s tlata n lenwaɛ, llan wid n umalu yettas-d d azegzaw deg isaffen kan i yettidir, yella win n yisukiyen gganen deg yiduruyen neɣ deg tuzzalt neɣ deg uberwaq ..., yella asqamac, d awtul ahraymi yettazal iḥebbes i tenneḍ, di teẓgi n Rric yella s waṭas aladɣa di ṭekkukt d isukiyen, ɣer DALLET Jean-Marie yessegza-t-d s yinzi: Izem n wuxxam, awtul n berra.2 d. Cebbirdu